<classify> Viwanda hivyo vitaanza kujengwa baada ya miezi mitatu, ambapo Chuo Kikuu cha Ardhi kitakuwa kimekamilisha kuandaa michoro na usanifu wa majengo huku Chuo Kikuu cha Dar es Salaam katika kitivo cha biashara, wakikamilisha mpango wa biashara.Hafla ya kutia saini mikataba hiyo ilifanyika jana baina ya Naibu Makamu Mkuu wa Chuo Kikuu cha Ardhi, Prof Gabriel Kasenga, Mkuu wa Kitivo cha Biashara, Dk Ulingeta Mbamba na Mwenyekiti wa Bodi ya Wadhamini ya Mfuko huo, Athuman Nkinde.Akizungumza katika hafla hiyo, Nkinde alisema viwanda hivyo vitajengwa katika wilaya za Mtwara, Tunduru na Mkuranga na vitakuwa na uwezo wa kubangua tani 10,000 kwa mwaka kila kimoja huku kila kimoja kikiwa kimetengewa sh.bilioni mbili za kuanza ujenzi.Makamu Mwenyekiti wa Bodi ya Korosho, Mudhihir Mudhihir alipongeza mfuko kwa hatua iliyofikia kwnai itasaidia kuongeza thamani ya mazao na ni ugomvi na wanaosafirisha zao hilo nje lakini faraja kwa wakulima wa zao hilo na taifa kwa ujumla.  <topic>: UCHUMI 